Netflix Lancar Trailer Terakhir & Poster Karakter “Pacific Rim: The Black”
Netflix telah melancarkan tariler kedua dan juga terakhir siri anime akan datang, “Pacific Rim: The Black“, yang akan ditayangkan pada 4 Mac ini. Poster karakter terbaru, yang menampilkan watak utama Taylor dan Hayley turut didedahkan. Anda boleh lihat trailer dipemain video dibawah.  Suatu masa dahulu, umat manusia telah menewaskan Kaiju. Kini, mereka terpaksa mengosongkan Australia. Sepasang adik-beradik dan Jaegar yang sudah lama tidak digunakan telah merentas benua, dalam misi bahaya mencari ibubapa mereka.  Craig Kyle (Thor: Ragnarok) dan Greng Johanson (X-Men: Evolution) bertindak sebagai showrunner untuk produksi Legendary Entertainment. Animasi ini akan mengembangkan lagi dunia Pacific Rim yang telah dimulakan oleh Guilermo del Toro pada 2013. Filem pertama mengikuti peperangan diantara umat manusia dan Kaiju dimana bekas juruterbang dan pelatih baru telah bergabung untuk mengerakkan senjata khas yang sudah usang dalam usaha terdesak mereka untuk menyelamatkan dunia dari kiamat. Pacific Rim ditulis oleh Travis Beacham bersama del Toro dan dibintangi Charlie Hunnam, Idris Elba, Rinko Kikuchi, Ron Perlman, dan Charlie Day. Filem kedua berjudul Pacific Rim: Uprising telah dihasilkan pada 2018 dan diarahkan Steven S. DeKnight serta dibintangi John Boyega, Scott Eastwood, dan Cailee Spaeny.